མདོ་སྨད་རིག་པ་འབྱུང་བའི་གྲོང་ཁྱེར་རེབ་གོང་གསེར་མོ་ལྗོངས་ནས་འཚར་ལོངས་བྱུང་བའི་གླུ་མ་སྙིང་མོ་ནི་མི་ཚེ་ལ་མོ་དབྱངས་ལ་བསྟིམས་པའི་གཞོན་སྐྱེས་གླུ་མ་ཞིག་ཡིན།ཆུང་དུས་རྒྱུ་རྐྱེན་སྣ་ཚོགས་ཀྱི་དབང་གིས་སློབ་ཆེན་གྱི་སྒོ་ཐེམ་སྙེག་པའི་སྐལ་བ་མ་ལྡན་ནའང་རང་ཉིད་ཀྱི་ལྷད་མེད་སེམས་འདུན་གཙང་མ་སྙན་མོ་གླུ་ལ་བཅོལ་བ་དང་སྐྱིད་སྡུག་ལེགས་གཉིས་ལས་ཀྱི་རི་མོ་སྐད་ངག་སྙན་མོའི་གདངས་ཀྱིས་གྱེར།ཉིན་རྒྱུན་གྱི་འཚོ་བའི་བར་གསེང་ནས་ནང་མི་ཚོའི་ཡིད་ཀྱི་དྭངས་བ་འདྲེན་མཁན་ནི་ཁོ་མོའི་རྫ་ཆུ་བསིལ་མ་འདྲ་བའི་གླུ་སྐད་དེ་ཡིན་ལ་འཚོ་བའི་དགའ་སྡུག་གི་བར་གསེང་ནས་སེམས་ཀྱི་སྐྱོ་ངལ་ཞུ་རོགས་ནི་ཁོ་མོའི་གདོང་གི་ལྷད་མེད་ཡིད་འོང་གི་འཛུམ་གྱི་མདངས་མ་དེ་ཡིན་ནོ།